РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/230-19

25. септембар 2019. године

Б е о г р а д

ЗАПИСНИК

47. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,

ТУРИЗАМ И ЕНЕРГЕТИКУ, ОДРЖАНЕ 25. СЕПТЕМБРА 2019. ГОДИНЕ

 Седница је почела у 13 часова и 8 минута.

 Седницом је председавала Снежана Б. Петровић, председник Одбора.

 Поред председника, седници су присуствовали чланови Одбора: Александра Томић, заменик председника Одбора, Студенка Ковачевић, Станислава Јаношевић, Зоран Бојанић, Снежана Р. Петровић, Горица Гајић, Ана Чарапић, Војислав Вујић и Томислав Љубеновић.

 Седници су присуствовали и Снежана Пауновић (заменик одсутног члана Одбора Новице Тончева), Милимир Вујадиновић (заменик одсутног члана Одбора Јелене Мијатовић) и Владимир Ђурић (заменик одсутног члана Одбора Александра Стевановића).

 Седници нису присуствовали чланови Одбора: Владимир Маринковић, Дејан Николић, Иван Костић и Здравко Станковић, нити њихови заменици.

 На предлог председника, Одбор је једногласно утврдио следећи

Д н е в н и р е д

1. Разматрање Предлога Радне групе за утврђивање испуњености услова учесника јавног конкурса за избор органа Комисије за заштиту конкуренције.

 Пре преласка на дневни ред, Одбор је већином гласова усвојио записник 46. седнице Одбора.

Прва тачка дневног реда - **Разматрање Предлога Радне групе за утврђивање испуњености услова учесника јавног конкурса за избор органа Комисије за заштиту конкуренције.**

 Председник Одбора је констатовала да је Радна група Одбора, на седници одржаној 19. септембра 2019. године, прегледала оригиналну документацију коју је поднело 26 учесника јавног конкурса и, на основу прегледане документације, једногласно одлучила да предложи Одбору да усвоји закључак.

 Александра Томић, председник Радне групе и Горица Гајић, члан, известиле су о раду Радне групе. Радна група констатовала да су сви учесници оглашеног јавног конкурса за избор председника и чланова Савета Комисије за заштиту конкуренције благовремено поднели пријаве и конкурсну документацију; да је учесник јавног конкурса Ристић Зоран, рођен 1953. године, испунио услове за старосну пензију 2018. године, што је, аналогно члану 24. Закона о заштити конкуренције, разлог за немогућност обављања дужности; да је учесник јавног конкурса Ивановић мр Александар доставио фотокопије докумената које нису оверене, а да је неопходан услов наведен у јавном конкурсу да се „све исправе достављају у оригиналу или овереној фотокопији“; да је учесник јавног конкурса Дамњановић Дејан повукао пријаву 19. септембра 2019. године и да му је враћена документација. Радна група је утврдила да критеријуме и услове из Закона о заштити конкуренције и оглашеног јавног конкурса испуњава 23 учесника јавног конкурса.

 У дискусији су учествовали Снежана Б. Петровић, Горица Гајић и Александра Томић.

 Одбор је већином гласова усвојио Извештај Радне групе са Предлогом закључка:

„И З В Е Ш Т А Ј

 Радна група је прегледала оригиналну документацију коју је поднело 26 учесника јавног конкурса и, на основу прегледане документације, једногласно одлучила да предложи Одбору да усвоји следећи закључак:

„На основу критеријума из Закона о заштити конкуренције („Службени гласник РС“, бр. 51/09 и 95/13), услова за избор из оглашеног Јавног конкурса за избор председника и три члана Савета Комисије за заштиту конкуренције („Службени гласник РС“, број 49/19 од 8. јула 2019. године, Интернет страница Народне скупштине од 8. јула 2019. године и дневни лист „Политика“ од 10. јула 2019. године) и пријава на конкурс и поднете документације, Одбор за привреду, регионални развој, трговину, туризам и енергетику, на седници одржаној 25. септембра 2019. године, донео је

З А К Љ У Ч А К

 1. Сви учесници оглашеног јавног конкурса за избор председника и чланова Савета Комисије за заштиту конкуренције су благовремено поднели пријаве и конкурсну документацију.

 2. Учесник јавног конкурса Ристић Зоран, рођен 1953. године, испунио је услове за старосну пензију 2018. године, што је, аналогно члану 24. Закона о заштити конкуренције, разлог за немогућност обављања дужности.

 3. Учесник јавног конкурса Ивановић мр Александар доставио је фотокопије докумената које нису оверене. Неопходан услов наведен у јавном конкурсу је да се „све исправе достављају у оригиналу или овереној фотокопији“.

 4. Учесник јавног конкурса Дамњановић Дејан повукао је пријаву 19. септембра 2019. године и враћена му је документација.

 5. Критеријуме и услове из Закона о заштити конкуренције и оглашеног јавног конкурса испуњава 23 учесника јавног конкурса:

1. Милутиновић др Вељко
2. Вигњевић Ђорђевић др Нада
3. Станковић др Братислав
4. Мишковић- Вукашиновић Мирјана
5. Обрадовић Марко
6. Радић Владимир
7. Лукић Гордана
8. Јурић Саша
9. Перић Небојша
10. Ракић др Ивана
11. Ненадовић Слободан
12. Данковић Степановић проф. др Сања
13. Марковић-Бајаловић др Дијана
14. Тинтор др Владица
15. Обрадовић доц. др Милоје
16. Ђошић Мирослава
17. Пешић др Саша
18. Милошевић др Синиша
19. Цветковић Бранислав
20. Бокан Данијела
21. Станковић (Ђорђо) доц. др Љиљана
22. Калаба Жељко
23. Тешановић проф. др Бранко

О б р а з л о ж е њ е

 Одбор за привреду, регионални развој, трговину, туризам и енергетику, на 46. седници, одржаној 19. септембра 2019. године, једногласно је одлучио да образује Радну групу за утврђивање испуњености услова учесника јавног конкурса за избор органа Комисије за заштиту конкуренције, у саставу проф. др Александра Томић, председник, Горица Гајић и проф. др Владимир Маринковић, чланови Радне групе. Задатак Радне групе је да прегледа оригиналну документацију добијену од стране учесника јавног конкурса, утврди ко од учесника јавног конкурса испуњава критеријуме и услове из Закона о заштити конкуренције и оглашеног јавног конкурса и поднесе извештај Одбору са предлогом закључка.

 На седници Радне групе, одржаној 19. септембра 2019. године, чланови Радне групе су прегледали оригиналну документацију добијену од стране учесника јавног конкурса и, на основу прегледане документације, констатовали да су сви учесници благовремено доставили документацију. Радна група је констатовала да је учесник јавног конкурса Ристић Зоран, рођен 1953. године, испунио услове за старосну пензију 2018. године, што је, аналогно члану 24. Закона о заштити конкуренције („Службени гласник РС“, бр. 51/09 и 95/13), разлог за немогућност обављања дужности. Учесник јавног конкурса Ивановић мр Александар доставио је фотокопије докумената које нису оверене. Неопходан услов наведен у јавном конкурсу је да се „све исправе достављају у оригиналу или овереној фотокопији“. Учесник јавног конкурса Дамњановић Дејан повукао је пријаву 19. септембра 2019. године и враћена му је документација.

 Критеријуме и услове из Закона о заштити конкуренције и оглашеног јавног конкурса испуњава 23 пријављена учесника.“

 Председник Одбора је обавестила да у складу са чланом 203. Пословника, разговор са учесницима јавног конкурса, који испуњавају услове и критеријуме наведене у јавном конкурсу и у Закону о заштити конкуренције, обавити у четвртак 3. октобра и у петак, 4. октобра 2019. године, у 13,00 часова, по азбучном реду презимена. Првог дана рада Одбор ће обавити разговор са 12 учесника, а другог дана рада са 11 учесника јавног конкурса.

Седница је закључена у 13 часова и 20 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

 СЕКРЕТАР ПРЕДСЕДНИК

 Александра Балаћ Снежана Б. Петровић